**CENTRUL DE PROIECTE CULTURALE AL MUNICIPIULUI BUCURESTI - ARCUB**

**organizează concurs pentru ocuparea pe perioadă nedeterminată**

**a funcției contractuale de execuție vacante, de:**

**Expert , grad prof. IA - poz.42, în cadrul Serviciului achizitii publice.**

*Concursul se va desfășura în conformitate cu prevederile Regulamentului privind ocuparea posturilor vacante sau temporar vacante corespunzătoare funcțiilor contractuale din cadrul instituțiilor publice de interes local al Municipiului București, precum și pentru promovarea în grade sau trepte profesionale imediat superioare, ori în funcție a personalului contractual al acestora, aprobat prin Dispoziția Primarului General nr.1736/03.11.2015 (*disponibil pe site-ul instituţiei www.arcub.ro).

Conform art. 3 al Regulamentului pentru a ocupa un post contractual vacant sau temporar vacant candidații trebuie să îndeplinească următoarele **condiții generale**,

1. are cetățenia română, cetățenie a altor state membre ale Uniunii Europene sau a statelor aparținând Spațiului Economic European și domiciliul în România;
2. cunoaște limba română, scris și vorbit;
3. are vârsta minimă reglementată de prevederile legale;
4. are capacitate deplină de exercițiu;
5. are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
6. îndeplinește condițiile de studii și, după caz, de vechime sau alte condiții specifice potrivit cerințelor postului scos la concurs;
7. nu a fost condamnată definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care ar face-o incompatibilă cu exercitarea funcției, cu excepția situației în care a intervenit reabilitarea.

Condiții specifice necesare în vederea participării la concurs și a ocupării funcției contractuale sunt:

* studii universitare de licenţă absolvite cu diplomă, respectiv studii superioare de lungă durată, absolvite cu diplomă de licenţă sau echivalentă în unul din următoarele domenii de licență: juridic, economic, administrative, tehnic
* certificate de absolvire, curs autorizat ANC, pentru ocupația “Expert achiziții publice”
* vechime /experiență în specialitatea postului ( achiziții publice), de minimum 2 ani.
* experienta în procedurile de achiziții publice specific autorităților contractante, minimum 6 luni
* cunoștințe și competențe operare PC: Microsoft Office, SICAP

**Nota :**

**Vechimea în muncă/ meserie / specialitate** – se atestă cu carnetul de muncă ( cu înscrisuri până la 31.12.2010) și/sau, după caz, adeverințe tip (cu înscrisuri de la 01.11.2011)

**Experiența în specialitatea postului –** se atestă cu acte oficiale, semnate de reprezentantul legal al instituției emitente, cu nume în clar , semnătură și ștampilă

**Conform art. 6 al Regulamentului, pentru înscrierea la concurs candidații vor prezenta un dosar de concurs care va conține următoarele documente:**

1. cererea tip de înscriere la concurs;
2. copia actului de identitate sau orice alt document care atestă identitatea, potrivit legii, după caz;
3. copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului;
4. copia carnetului de muncă ( cu înscrisuri până la 31.12.2010) și/sau, după caz, adeverințe tip care atestă vechimea în muncă/ în meserie / specialitatea (studiilor / postului);
5. cazierul judiciar sau o declarație pe propria răspundere că nu are antecedente penale care să-l facă incompatibil cu funcția pentru care candidează. În cazul depunerii declarației pe propria răspundere , dosarul se va completa cu originalul cazierului judiciar cel mai târziu până la data desfășurării primei probe a concursului ( proba scrisă);
6. adeverință medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate;
7. curriculum vitae ( Europass) semnat și datat.

Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.

Documentele vor fi prezentate și în original în vederea verificării conformității copiilor cu acestea.

**Concursul se va organiza la sediul CENTRULUI DE PROIECTE CULTURALE AL MUNICIPIULUI BUCURESTI - ARCUB,** cu sediul in localitatea București, str. Lipscani, nr 84-90, sector 3**, și consta în următoarele etape succesive:**

* selecția dosarelor de înscriere – etapa I
* proba scrisă – etapa II
* interviu – etapa III

**Concursul se va desfasura conform calendarului următor:**

* 07 ianuarie 2019, ora 12:00: termenul limită de depunere a dosarelor;
* 17 ianuarie 2019, ora 10.00: proba scrisă
* 23 ianuarie 2019, 10.00 : proba interviu

Verificarea identităţii candidaţilor, înainte de începerea probei scrise, se va face numai pe baza buletinului de identitate sau a cărţii de identitate

 Se pot prezenta la următoarea etapă numai candidaţii declaraţi admisi la etapa precedentă.

Sunt declaraţi admişi candidaţii care au obţinut minimum 50 de puncte din punctajul maxim de 100 de puncte.

**BIBLIOGRAFIE necesară în vederea susținerii concursului :**

1. **Legea nr. 215/2001** – Legea Administratiei publice locale
2. **Legea nr. 98/2016**, privind achiziţiile publice;
3. **HG nr. 395/2016**, pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului – cadru din Legea nr. 98/2016;
4. **Legea nr.99/2016 –** privind achizițiile sectoriale;
5. **Hotărârea nr.394/2016** pentru aprobarea Normelor metodologice de aplicare a prevederilor referitoare la atribuirea contractului sectorial/acordului – cadru din Legea nr.99/2016 privind achizițiile sectoriale;
6. **Legea nr.100/2016** privind concesiunile de lucrări și concesiunile de servicii;
7. **Legea nr. 101/2016** privind remediile și căile de atac în materie de atribuire a contractelor de achiziție publică, a contractelor sectoriale și a contractelor de concesiune de lucrări și concesiune de servicii, precum și pentru organizarea și funcționarea Consiliului Național de Soluționare a Contestațiilor
8. **Ghidul de utilizare DUAE** (Document Unic de Achiziţie European) al operatorilor economici/autorităţilor contractante;
9. **Manualul de utilizare SICAP** al operatorilor economici/autorităţilor contractante;
10. **Legea nr. 477/2004** privind Codul de conduită a personalului contractual din autoritățile și instituțiile publice;
11. **Regulamentul de organizare și funcționare** - ARCUB (disponibil pe site-ul instituţiei [www.arcub.ro](http://www.arcub.ro));

**Notă :**

Candidații vor avea în vedere la studierea actelor normative din bibliografia stabilită în vederea susținerii concursului înclusiv republicările, modificările și completările acestora.

**Relaţii suplimentare la :**

**CENTRUL DE PROIECTE CULTURALE AL MUNICIPILUI BUCURESTI - ARCUB,** cu sediul in localitatea București, str. Lipscani, nr 84-90, sector 3, **persoana de contact: Florica Ionescu, E-mail :** [**resurseumane@arcub.ro**](mailto:resurseumane@arcub.ro)

Șef serviciu juridic, resurse umane , salarizare

Elena Iacob

Intocmit

Consilier RU

Florica Ionescu